Gonna Get Along Without Ya Now

«Gonna Get Along Without You Now» er en populær amerikansk sang med melodi og tekst av Milton Kellem. Den ble publisert i 1951. Sangen ble opprinnelig skrevet på engelsk, og er blitt innspilt i forskjellige stiler og tempo.
Originalversjonen fra 1951 var Rockabillymusikk fremført av Roy Hogsed.


== Coverversjoner ==
Teresa Brewer med orkester dirigert av Ray Bloch 10. januar 1952, ble utgitt av Coral Records med katalognummer 60676 5. april 1952. Den ble gjort i swingstil med storband (innbefattet munnspill).
Patience and Prudence (1956). Den blir betraktet som en referansepunktsversjon, som alle andre blir bedømt ut fra på grunn av den intime harmonisangen til de to unge sangerne. Denne versjonen livnet opp melodien litt og senere versjoner fulgte den livligere versjonen, noe Brewer også gjorde da hun spilte inn en albumversjon i 1964 i semi-karibisk stil.
The Wayne Sisters (1956)
Tracey Dey (1964). Deys versjon ble gjort i en stil som etterliknet The Wall of Sound, som var populær blant jentegrupper på den tiden.
Skeeter Davis (1964) og igjen i (1971). Davis' versjon fra 1964 blir av oldiesentusiaster betraktet som coverversjonen med stor C. Mens Patience and Prudences versjon har en orkesterbacking har Davis' versjon en popbandbacking med elektronisk orgel, bass og trommer, med fiolin og backupsangere.
The Vibrators (1966) som gjorde en versjon i funkstil.
Trini Lopez (1967)
Brent Dove and The Melodians (1967) som spilte inn en rock steady-versjon produsert av Duke Reid
Viola Wills (1980) som gjorde en versjon i disco- eller dancestil med langsommere tempo og tyngre backing av elektroniske instrumenter. Dette er stilen som har blitt gjort av de fleste senere artistene.
The Cates Sisters (1980)
Lena Lewis og Leo Bennink (1983), gjort i dancestil
Bad Manners (1989) utgav en skaversjon.
The Lemonheads (1991)
The Presidents (1996)), gjort i eurodancestil
Cristina del Valle synger den på spansk, igjen i dancestil og -tempo.
Tina Charles
Soraya Arnelas (2007), både på engelsk og spansk (blander ikke språkene). Dancestil.


== Norske versjoner ==
Carl Christian Bøyesen har skrevet en norsk tekst. På norsk bærer den tittelen «Jeg kan klare meg uten deg». Rigmor og Kari Ann m/Kjell Karlsens orkester spilte inn sangen. Den ble utgitt på singlen Triola TN 464.
Wenche Myhre spilte inn sangen og ga den ut på albumet Som… en lekende vind i 1970. Den norske teksten er skrevet av Eric Aster. På norsk ble sangen kalt Bom bom bom bom.
Tor Lindberg har også skrevet en norsk tekst. Hans versjon har tittelen «Lenge til vi sees igjen». Vikings har spilt inn sangen. Den ble utgitt på LP-platen Vikings 5: I rockeheksens klør! (Sheeba Records SLP 81 3008) i 1981.


== Listeplasseringer ==
Brewers versjon nådde en 25.-plass på Billboard-listen.
Patience and Prudence fikk større suksess med sangen da den ble spilt inn i 1956 og nådde en førsteplass på listen.
To andre versjoner nådde den amerikanske Billboard Hot 100-listen i 1964: Tracey Dey (som best # 51)  og Skeeter Davis (som best # 48).Davis' versjon nådde Top 10 på countrylisten.
Viola Wills' versjon nådde en 52.-plass på discolisten i USA. I Storbritannia ble Wills nummer 8 på UK Top 100.


== Referanser ==